OSNOVNA ŠKOLA BISTRA

Poljanica Bistranska

Bistranska 30

10298 Donja Bistra

KLASA:602-03/19-01/10

URBROJ:238-30-01-19-02

U Poljanici Bistranskoj, 04. ožujka 2019. godine

**ZAPISNIK 30. SJEDNICE ŠKOLSKOG ODBORA**

**održane 28. veljače 2019. godine u prostorijama OŠ Bistra**

Prisutni: Katica Pejakić ( predsjednica Školskog odbora), Ana Medvidović, Mirjana Eršek, Snježana Heric, Dražen Blažeković i Sandra Brezec

Odsutni: Marija Bažulić ( u inozemstvu )

Ostali prisutni: Sara Budić - Tajnik škole i zapisničar, Eduard Kovačević – vršitelj dužnosti ravnatelja škole

Sjednica je počela u 19:00h.

Predsjednica Školskog odbora gđa. Katica Pejakić pozdravila je sve prisutne, te predložila sljedeći

**D N E V N I R E D**

* Verificiranje zapisnika s prethodne 29. sjednice Školskog odbora
* Verificiranje mandata novog člana Školskog odbora gđe. Sandre Brezec imenovane od strane Radničkog vijeća

1. Utvrđivanje dnevnog reda
2. Otvaranje i pregled natječajne dokumentacije pristigle na natječaj za izbor i imenovanje ravnatelja/ice škole i utvrđivanje liste kandidata koji ispunjavaju uvjete natječaja za ravnatelja/icu škole
3. Zakup školskog zemljišta od strane Općine Bistra u svrhu gradnje dječjeg igrališta
4. Razno

Zajedno s pozivom članovima Školskog odbora, elektronskim putem je dostavljen i zapisnik s 29. sjednice Školskog odbora

**Članovi Školskog odbora jednoglasno su prihvatili zapisnik s prošle 29. sjednice Školskog odbora.**

Predsjednica Školskog odbora obavijestila je članove Školskog odbora da je na sjednici Radničkog vijeća koja je održana 13. veljače 2019. godine u prostorijama OŠ Bistre izabran novi član Školskog odbora gđa. Sandra Brezec, obzirom da je prijašnjem članu Školskog odbora imenovanom od strane Radničkog vijeća gdinu. Stjepanu Lešnjaku radni odnos prestao sporazumnim prekidom zbog odlaska na drugo radno mjesto.

Članovi Školskog odbora zaželjeli su dobrodošlicu novoj članici gđi. Sandri Brezec, učiteljici razredne nastave.

AD.1.

Predsjednica Školskog odbora upitala je prisutne članove postoji li potreba za dopunom dnevnog reda.

**Obzirom da dopuna dnevnog reda nije bilo, predloženi dnevni red je jednoglasno prihvaćen.**

AD.2.

Na raspisani natječaj za izbor i imenovanje ravnatelja/ravnateljice škole od 13. veljače 2019. (Narodne novine broj: 15./2019.) pristigle su dvije zamolbe. Predsjednica Školskog odbora gđa. Katica Pejakić otvorila je pristigle zamolbe prema redoslijedu zaprimanja, te se pregledavala natječajna dokumentacija. Prva zamolba pristigla je od gdina. Eduarda Kovačevića, diplomiranog učitelja. Nakon pregleda natječajne dokumentacije, članovi su utvrdili da gdin Eduard Kovačević zadovoljava sve uvjete po natječaju. Druga zamolba pristigla je od gdina. Roberta Mužara, diplomiranog informatičara. Nakon pregleda natječajne dokumentacije članovi Školskog odbora utvrdili su da gdin. Robert Mužar ne zadovoljava uvjete po natječaju jer nema najmanje 5 godina radnog iskustva na odgojno – obrazovnim poslovima u školskim ustanovama.

**Članovi Školskog odbora jednoglasno su utvrdili da gdin. Eduard Kovačević jedini zadovoljava uvjete po natječaju za izbor i imenovanje ravnatelja/ice škole, te su jednoglasno donijeli odluku o listi kandidata koji zadovoljavaju uvjete po natječaju.**

AD.3.

Predsjednica Školskog obora gđa. Katica Pejakić pročitala je članovima Školskog odbora dopis od strane Općine Bistra, Općinskog načelnika Krešimira Gulića (KLASA: 602-02/19-01/02, URBROJ: 238/02-02-19-01) s prijedlogom sklapanja ugovora o zakupu školskog zemljišta u svrhu gradnje dječjeg igrališta na razdoblje od 30 godina u cilju povećanja zabavnih sadržaja za djecu. Za gradnju igrališta Općinski načelnik u vom dopisu istaknuo je kako bi im odgovarala parcela iza stambene zgrade i trafostanice u Potočnoj ulici br. 1 kčbr 1773/3, k.o. Bistra Donja, u naravni Oranica Potočna ulica. Površina koja im je potrebna okvirno iznosi 850m².

**Članovi Školskog odbora jednoglasno su prihvatili prijedlog od strane Općine Bistra u vezi sa zakupom Školskog zemljišta, te su jednoglasno dali suglasnost v.d. ravnatelja OŠ Bistra da u pregovorima s Općinom Bistra formira uvjete sklapanja ugovora o zakupu i cijenu naknade za zakup školskog zemljišta.**

AD.4.

Pod točkom razno, članovi Školskog odbora raspravljali su o tome kako osnivaču Zagrebačkoj županiji treba uputiti ponovni upit u vezi a imenovanjem novog člana Školskog odbora od strane Zagrebačke županije, iz razloga što je gđa. Marja Bažulić u inozemstvu. V.d. ravnatelja obavijestio je članove Školskog odbora da je Statut poslan na Županijsku skupštinu.

S obzirom na to da dugih pitanja i prijedloga nije bilo, sjednica Školskog odbora završila je u 20:15 h.

Zapisničar: Predsjednica Školskog odbora:

Sara Budić, spec. admin. publ. Katica Pejakić, prof.